TUF เด้งกว่า 4% รับข่าวดีร่วมทุน Savola Foods บุกตะวันออกกลาง
TUF เด้งกว่า 4% รับข่าวดีร่วมทุน Savola Foods บุกตะวันออกกลาง ณ เวลา 10.48 น.อยู่ที่ 17.90 บาท บวก 0.70 บาท หรือ 4.07% มูลค่าการซื้อ 207.74 ล้านบาท
9 ก.ย. 2558

ผู้สื่อข่าวรายงานว่า ราคาหุ้น บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ณ เวลา 10.48 น.อยู่ที่ 17.90 บาท บวก 0.70 บาท หรือ 4.07% มูลค่าการซื้อ 207.74 ล้านบาท  โดยเปิดตลาดที่ 17.50 บาท ต่ำสุดที่ 17.20 บาท สูงสุดที่ 18.00 บาท

บล.ทิสโก้ แนะนำ “ซื้อ” TUF ราคาเป้าหมาย 23 บาท/หุ้น  โดยมองว่าการที่ TUF ได้ประกาศร่วมทุนกับ Savola Foods ผู้ผลิตอาหารรายใหญ่ในตะวันออกกลาง โดยการร่วมทุนจะทำให้เกิด  “ความยั่งยืน, การสร้างสรรค์นวัตกรรม และอาหารทะเลที่มีคุณภาพในตะวันออกกลาง”  ซึ่งผลิตภัณฑ์ของ JV จะประกอบด้วยอาหารทะเลทุกประเภททั้งแบบปกติ, แช่แข็ง และสำเร็จรูป บริษัท JV จะดำเนินงานใน 12 ประเทศ โดยจะใช้เงินลงทุนราว 30-50 ล้านดอลลาร์ ในการตั้ง JV และ TUF คาดว่า JV จะสร้างรายได้ราว 400 ล้านดอลลาร์ ภายใน 3-4 ปี
ทั้งนี้ มองว่ามีปัจจัยบวกคือ การที่ TUF สามารถเข้าไปชิงตลาดในตะวันออกกลางได้ โดย Savola จะช่วยด้านการตลาด และการจัดจำหน่าย และมองว่าข่าวนี้ส่งผลบวกเล็กน้อยต่อ TUF แต่มีปัจจัยบวกอีกด้านที่น่าสนใจคือเงินบาทที่อ่อนค่าต่อ USD และ EUR ประกอบกับราคาปลาทูน่าที่ฟื้นตัวในช่วงครึ่งหลังปี 58